“หุ้นเอเชีย” เปิดบวก จับตาข้อมูลเศรษฐกิจเอเชีย
“ตลาดหุ้นเอเชีย” เปิดบวก นักลงทุนจับตาข้อมูลเศรษฐกิจในเอเชีย ขณะที่ตลาดหุ้นจีนและออสเตรเลียปิดทำการ เนื่องในวันหยุดนักขัตฤกษ์
“ตลาดหุ้นเอเชีย” เปิดบวก นักลงทุนจับตาข้อมูลเศรษฐกิจในเอเชีย ขณะที่ตลาดหุ้นจีนและออสเตรเลียปิดทำการ เนื่องในวันหยุดนักขัตฤกษ์
26 ม.ค. 2566

ผู้สื่อข่าวรายงานว่า ตลาดหุ้นเอเชียเปิดบวกเล็กน้อยในวันนี้ ขณะที่นักลงทุนจับตาข้อมูลเศรษฐกิจในเอเชีย
สำหรับดัชนี NIKKEI 225 ตลาดหุ้นญี่ปุ่นเปิดวันนี้ที่  27,444.64 จุด เพิ่มขึ้น 49.63 จุด หรือ +0.18% ขณะที่ ดัชนีฮั่งเส็งเปิดที่ระดับ 22,386.37 จุด เพิ่มขึ้น 341.72 จุด หรือ +1.55%
ขณะที่ดัชนีนิกเกอิตลาดหุ้นโตเกียวเปิดบวกเล็กน้อยในวันนี้ เนื่องจากการแข็งค่าของเงินเยนเมื่อเทียบกับดอลลาร์สหรัฐได้บดบังปัจจัยบวกจากการคาดการณ์ที่ว่า อัตราการปรับขึ้นดอกเบี้ยในสหรัฐจะชะลอตัวลง
สำหรับธนาคารกลางเกาหลีใต้ (BOK) ระบุในวันนี้ (26 ม.ค.66) ว่าเศรษฐกิจเกาหลีใต้หดตัวเป็นครั้งแรกในรอบ 2 ปีครึ่งในไตรมาส 4/2565 ซึ่งตรงกับเดือนต.ค.-ธ.ค. เนื่องจากการแห่ใช้จ่ายเงินหลังโรคโควิด-19 ซานั้นเริ่มลดน้อยลงและการค้าโลกทรุดตัว
ทั้งนี้ ผลิตภัณฑ์มวลรวมภายในประเทศ (GDP) ของเกาหลีใต้หดตัวลง 0.4% ในไตรมาส 4/2565 เมื่อเทียบกับไตรมาส 3/2565 ซึ่งขยายตัว 0.3%  ขณะที่นักเศรษฐศาสตร์ในผลสำรวจที่จัดทำโดยสำนักข่าวรอยเตอร์คาดการณ์ว่าจะหดตัว 0.3%
ส่วนฮ่องกงและฟิลิปปินส์มีกำหนดเปิดเผยข้อมูลการค้า ขณะที่สิงคโปร์เตรียมเปิดเผยข้อมูลผลผลิตภาคอุตสาหกรรมสำหรับเดือนธ.ค. ขณะที่ตลาดหุ้นจีนและออสเตรเลียปิดทำการ เนื่องในวันหยุดนักขัตฤกษ์
นอกจากนี้ตลาดหุ้นสหรัฐปิดลบเป็นส่วนใหญ่ในวันพุธที่ 25 ม.ค.66 เนื่องจากหุ้นกลุ่มเทคโนโลยีปรับตัวลดลง หลังไมโครซอฟท์เปิดเผยคาดการณ์ธุรกิจที่น่าผิดหวัง